SA Olimpiese kampioen en vrou verwelkom babaElijah Luca van Niekerk (Foto: Wayde van Niekerk, Facebook) Die Suid-Afrikaanse 400 m-rekordhouer Wayde van Niekerk en sy vrou, Chesney, se eersteling is verlede Woensdag gebore. Van Niekerk het Dinsdag vroegoggend op Facebook met foto’s van hul pasgebore babaseuntjie, Elijah Luca van Niekerk, gespog. In een van die foto’s hou die Olimpiese kampioen sy seun se hand vas en in die ander foto het hy sy hand op sy seun se kop. Sowat ŉ 1 000 mense het die paartjie op die plasing gelukgewens met hul seuntjie. Wayde van Niekerk en Chesny Campbell. (Foto: Instagram) Die paartjie het in Julie die nuus dat hulle ŉ baba ryker gaan word met die wêreld gedeel. Hulle het dié nuus in ’n skattige animasie deur Yay Abe op Instagram bekend gemaak. In die animasie draf Wayde agter Chesney met ŉ babastootwaentjie vol geskenke. Chesney dra ŉ vlaggie wat lees: Bun in the oven. Langs hulle draf twee kleurvolle hondjies. Wayde en Chesney is in 2017 getroud. Elijah Luca van Niekerk24/11/2021 ???????? pic.twitter.com/ZXUMcJ8LGk — Wayde van Niekerk (@WaydeDreamer) November 29, 2021